**Правы Альянс (ПА)** — моладзевая недзяржаўная арганізацыя ў Беларусі.

Прытрымлівалася (правых) кансерватыўных, традыцыяналісцкіх каштоўнасцей і выступала за нацыянальнае адраджэнне.

19 чэрвеня 2009 года прыхільнікамі ПА для арганізацыі легальнай дзейнасці была афіцыйна зарэгістраваная некамерцыйная арганізацыя ІКУ (Інфармацыйна-кансалтынгавая ўстанова) «Правы Альянс». Але ўжо праз год, у верасні 2010 года Мінстэрства юстыцыі накіравала ў Гаспадарчы Суд пазоў аб ліквідацыі ІКУ «Правы Альянс». Мінскі гаспадарчы суд прыняў рашэнне аб ліквідацыі структуры.

У верасні 2011 г. Правы альянс заявіў пра самароспуск.

Мэты
----

Метамі дзейнасці Правага Альянсу з’яўляюцца садзейнічанне пабудове моцнай, прававой, суверэннай дзяржавы, абарона правоў грамадзян Рэспублікі Беларусь і беларусаў замежжа, развіццё нацыянальнай культуры, адукацыі, прапаганда здаровага ладу жыцця і патрыятычных ідэй у грамадстве.

Задачы
------

* садзейнічанне забеспячэнню незалежнасці і суверэнітэту Рэспублікі Беларусь, падвышэнню яе міжнароднага аўтарытэту
* дапамога і садзейнічанне дзяржаўным і грамадскім органам у пабудове беларускай дзяржавы, заснаванай на сваіх нацыянальных, гістарычных і сацыяльных традыцыях
* ажыццяўленне культурна-асветніцкай дзейнасці, уключаючы вывучэнне гісторыі Беларусі, захаванне роднай мовы і традыцый беларусаў
* прапаганда здаровага ладу жыцця і падтрымка спорту з мэтай выхавання духоўна i фізічна здаровага пакалення
* ажыццяўленне эфектыўнай моладзевай палітыкі, падтрымка актыўнай і таленавітай моладзі ў рэалізацыі яе грамадска-карыснай дзейнасці
* развіццё і прапаганда турызму ў Беларусі як сродку выхавання асобы ў гармоніі з наваколлем

Таксама да сваіх галоўных задач ПА адносіць адбор і прыцягненне да дзейнасці арганізацыі «самаадданых сыноў і дачок беларускай нацыі (будучай эліты) гатовай i здольнай працаваць на карысць свабоднай, незалежнай i сацыяльна-паспяховай Беларускай Рэспублікі».

Гісторыя
--------

Правы Альянс быў заснаваны ў пачатку 2004 года на базе Беларускай Партыі Свабоды як аб’яднанне[*крыніца?*] беларускіх патрыятычных моладзевых ініцыятыў.

На сёння мае некалькі соцен актывістаў і прадстаўнікоў ва ўсіх абласцях краіны.

За часы існавання «Альянсам» былі праведзены дзясяткі акцый і кампаній нацыянальна-патрыятычнай і грамадска-сацыяльнай скіраванасці: узнаўленне памятнай шыльды ў гонар К.Каліноўскага на вул. Каліноўскага ў Мінску, адзначэнне Дню горада ў Магілёве, усталяванне памятнага крыжа ў вёсцы Дражна, шэсце з паходнямі ў День Герояў у Слуцку, кампанія «Антымак» за забарону продажу макавага насення, а таксама спартыўныя турніры, канцэрты і інш.

На працягу 2004—2008 аб’яднанне ўзаемадзейнічала з правым крылом беларускай апазіцыі. Займаліся арганізацыяй бяспекі пад час першага кангрэса дэмакратычных сіл у кастрычніку 2005.

Пад час прэзідэнцкіх выбараў 2006 сябры Правага Альянса, акрамя інфармацыйна-агітацыйнай працы ў штабе, забяспечвалі бяспеку адзінага кандыдата ад АДС сп. А. Мілінкевіча.

На мясцовых выбарах у 2007 годзе 12 членаў «Альянсу» вылучаліся кандыдатамі ў дэпутаты (4 чал. ў сталіцы Рэспублікі).[*крыніца?*]
У выбарах 2008 г. у Палату Прадстаўнікоў удзельнічалі тры прадстаўнікі арганізацыі.[*крыніца?*]

Падчас апошніх прэзідэнтскіх выбараў у 2010 годзе «Правы Альянс» не падтрымаў ні воднага з кандыдатаў і афіцыйна не ўдзельнічаў у гэтай кампаніі. Але сябры арганізацыі працавалі ў камандах асобных апазіцыйных кандыдатаў, якім дапамагалі весці выбарчыя кампаніі.
Пасля выбараў хваля рэпрэсій закранула і Правы Альянс. Некалькі чалавек былі затрыманыя і асуджаныя на суткі, у дзясяткаў актывістаў па ўсёй краіне прайшлі ператрусы. Частка актывістаў, у тым ліку і кіраўнік Правага Альянсу Юрась Карэтнікаў, пад пагрозай крымінальнага пераследу, былі вымушаны з’ехаць з краіны. Па вяртанню на Радзіму, Юрась Карэтнікаў быў арыштаваны беларускімі спец. службамі і правёў 10 сутак у турэмным ізалятары, пад час зняволення трымаў галадоўку.

Ад часу заснавання арганізацыі, яе кіраўніом з’яўляўся Юрась Карэтнікаў. 7 верасня 2011 года Цэнтральная Рада «Правага Альянсу» вырашала скасаваць інстытут лідарства ў арганізацыі. Наўзамен лідарству было ўведзена калегіяльнае кіраванне Цэнтральнай Рады «Правага Альянсу», якая складаецца з 6 чалавек, ранейшы кіраўнік арганізацыі Юрась Карэтнікаў увайшоў у Раду і стаў яе ганаровым сябрам. Таксама было прынята рашэнне аб выхадзе «Правага Альянсу» з усіх блокаў і саюзаў і спыненні палітычнай дзейнасці арганізацыі (ад гэтага часу сябры арганізацыі могуць удзельнічаць у палітыцы толькі як прыватныя асобы).

Маюць стасункі з правымі арганізацыямі Украіны, Польшчы, Літвы, Латвіі.

Заўвагі
-------

1. ↑  «Правы альянс» заявіў пра самароспуск
2. ↑
3. ↑   Архівавана 4 сакавіка 2016.
4. ↑   Архівавана 6 сакавіка 2016.
5. ↑
6. ↑   Архівавана 4 сакавіка 2016.

Спасылкі
--------

* Афіцыйны сайт арганізацыі Архівавана 26 лютага 2009.

| ⛭Палітычныя партыі і арганізацыі Беларусі |
| --- |
| Зарэгістраваныя | 
* Беларуская аграрная партыя
* Беларуская патрыятычная партыя
* Беларуская сацыял-дэмакратычная Грамада
* Беларуская сацыяльна-спартыўная партыя
* Белая Русь
* Камуністычная партыя Беларусі
* Ліберальна-дэмакратычная партыя
* Беларуская партыя аб’яднаных левых «Справядлівы свет»
* Рэспубліканская партыя працы і справядлівасці

 |
| Незарэгістраваныяпартыі і аргкамітэты | 
* Беларуская партыя працоўных
* Беларуская сацыял-дэмакратычная партыя (Народная Грамада)
* Беларуская хрысціянская дэмакратыя
* Партыя свабоды і прагрэсу
* Наша партыя

 |
| Кааліцыі | 
* Аб’яднаныя дэмакратычныя сілы Беларусі
* Беларускі незалежніцкі блок
* Еўрапейская кааліцыя «Свабодная Беларусь»
* Кааліцыя дэмакратычных цэнтрыстаў
* Рэспубліканскі каардынацыйны савет кіраўнікоў палітычных партый і грамадскіх аб’яднанняў
* Саюз левых партый

 |
| Іншыя рухі і блокі | 
* Маладая Беларусь
* Малады Фронт
* Моладзь БНФ
* Рух «За Свабоду»
* Правы альянс
* Гавары праўду

 |
| Партыі і аргкамітэты,якія спынілі існаванне | 
* Аб’яднаная грамадзянская партыя
* Аб’яднаная дэмакратычная партыя Беларусі
* Беларуская народная партыя
* Беларуская нацыянал-радыкальная партыя
* Беларуская нацыянальная партыя
* Беларуская народная партыя сацыялістаў
* Беларуская партыя жанчын «Надзея»
* Беларуская партыя «Зялёныя»
* Беларуская партыя незалежных сацыялістаў
* Беларуская партыя працы
* Беларуская партыя сацыялістаў-рэвалюцыянераў
* Беларуская партыя сацыялістаў-федэралістаў
* Беларуская партыя свабоды
* Беларуская сацыял-дэмакратычная партыя
* Беларуская сялянска-работніцкая грамада
* Беларуская рэспубліканская партыя
* Беларуская сацыял-дэмакратычная партыя (Грамада)
* Беларуская сацыялістычная партыя
* Беларуская сялянская партыя
* Беларуская экалагічная партыя
* Беларуская экалагічная партыя зялёных «БЭЗ»
* Беларускі сялянскі саюз
* Беларуская хрысціянска-дэмакратычная злучнасць
* Рух «Зубр»
* Камуністычная партыя Заходняй Беларусі
* Кансерватыўна-Хрысціянская партыя — БНФ
* Нацыянальна-дэмакратычная партыя беларусаў
* Партыя аматараў піва
* Партыя БНФ
* Партыя разумнага сэнсу
* Рэспубліканская партыя
* Сацыял-дэмакратычная партыя Народнай Згоды
* Славянскі сабор «Белая Русь»
* Хрысціянска-дэмакратычны выбар

 |